| Sangomiño |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| Subreino: | Tracheobionta |
| División: | Magnoliophyta |
| Clase: | Magnoliopsida |
| Subclase: | Asteridae |
| Orde: | Cornales |
| Familia: | Cornaceae |
| Xénero: | *Cornus* |
| Subxénero: | *Swida* |
| Especie: | *C. sanguinea* |

 |
| Nome binomial |
| *Cornus sanguinea*L. |
| Sinonimia |
| * *Thelycrania sanguinea* (L.) Fourr.
* *Swida sanguinea* (L.) Opiz in Bercht. & Opiz
 |

*Cornus sanguinea*
O **sangomiño** ou **árbore da rabia** (***Cornus sanguinea***) é unha especie botánica pertencente á familia das Cornáceas. É nativa da meirande parte de Europa e Asia occidental, tamén se producen de norte a sur de Inglaterra, ao sur de Escandinavia e ao leste do mar Caspio. Aparece nalgúns puntos Galiza.

Cómpre non confundir esta especie co sanguiño (*Frangula alnus*).

Descrición
----------

Trátase dun arbusto caducifolio de tamaño medio a grande que acada os de 2–6 m de altura, coas pólas e franzas escuras marrón averdadas. As follas son opostas, de 4–8 cm de lonxitude e 2–4 cm de ancho, ovadas a unha forma oblonga , de cor verde por riba, por baixo lixeiramente pálido, áspera e dura. As flores son hermafroditas, miúdas de (5–10 mm de diámetro), con catro pétalos de cor branca cremosa, en grupos de 3–5 cm de diámetro, e son polinizadas polos insectos. O froito é globoso cunha baga negra de 5–8 mm de diámetro, que contén unha soa semente.

Distribución
------------

A súa área natural abrangue case toda Europa e Asia occidental; tamén se producen de norte a sur de Inglaterra, ao sur de Escandinavia e ao leste do mar Caspio.
En Galiza medra en Valdeorras e nalgúns outros puntos.

Hábitat e ecoloxía
------------------

Require solos frescos e lixeiros, mais non presenta marcada preferencia pola súa natureza química. Gusta dos lugares húmidos e sombrizos. Atópase en terreos baixos ou de media montaña. Reprodúcese por semente e rebentos de raíz, o que fai posíbel que poida ocupar eficazmente áreas de terreo, establecéndose con alta densidade, polo que, dependendo das circunstancias, pode chegar a ser invasora.

Usos
----

Importante ecoloxicamente xa que os froitos son consumidos por algúns mamíferos e moitos paxaros. A madeira é de excelente calidade, de cor branca rosada, moi dura e resistente. Utilizábase para facer mangos de ferramentas e pequenas pezas torneadas. As pólas magras empregábanse en cestaría , e as máis grosas para titores ou espeques na xardinaxe. Tamén foron utilizadas para facer setas, de feito o arqueiro prehistórico Ötzi levaba setas de sangomiño. En canto ao seu uso medicinal, a cortiza desecada é un potente laxante; mentres que os froitos, cocidos en leite, empregábanse para combater a sarna.

Etnoloxía
---------

Leandro Carré Alvarellos no seu *Diccionario galego-castelán* de 1951, Terceira Edizón, A Coruña, recolle o dito: *Comerlle a un o sangomiño*, que significa explotar a alguén

Notas
-----

1. ↑  Sinónimos en Real Jardín Botánico Arquivado 11 de setembro de 2019 en Wayback Machine.
2. ↑  Nome vulgar preferido en ‘’Termos Esenciais de Botánica’’, entrada 593, da Comisión de Normalización Lingüística da Escola Politécnica Superior de Lugo - Universidade de Santiago de Compostela, 2002. Non aparece no Dicionario da RAG, pero é un nome moi documentado noutros dicionarios-
3. ↑  Méndez Míguez, Carlos (2020). *Toponimia de Verea*. Noia (A Coruña). ISBN 978-84-1217-313-0. OCLC 1254476944.
4. ↑

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Sangomiño*** |

|  |  |
| --- | --- |
|  | Wikispecies posúe unha páxina sobre:  ***Sangomiño*** |

|  |  |
| --- | --- |
| Control de autoridades | 
* Wd: Q161416
* MAG: 2780371981
* NKC: ph546073

 |

|  |  |
| --- | --- |
| Identificadores taxonómicos | 
* APNI: 137392
* BioLib: 40201
* Dyntaxa: 220986
* Ecocrop: 50038
* EOL: 488281
* EPPO: CRWSA
* EUNIS: 168429
* FNA: 242314472
* GBIF: 3082234
* iNaturalist: 155124
* IPNI: 271661-1
* IRMNG: 11097232
* ITIS: 501636
* NBN: NBNSYS0000003626
* NCBI: 367354
* PalDat: Cornus\_sanguinea
* Plantarium: 43444
* PlantList: kew-47495
* POWO: ID
* Soortenregister: 120302
* TAXREF: 92501
* Tela Botanica: 75064
* Tropicos: 8700019
* PLANTS: COSA81
* VASCAN: 29966
* WCSPF: 47495

 |